《次韵单君范行李中诸诗前数章自道后二章为单》
宋代·陈著

残生光景满腔愁，平地江河汹涌流。
可痛事多周正月，不言心有晋春秋。
俗饕无梦亦寻鹿，人饱自歌谁饭牛。
咄咄向天天不管，方来毕竟几时休。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。